open-index/open-wikipedia-markdown huggingface dataset:
তাহজীব আলম সিদ্দিকী

**তাহজীব আলম সিদ্দিকী** (জন্ম: ২৩ জুলাই ১৯৭৫) বাংলাদেশের ঝিনাইদহ-২ আসনের সাবেক সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছিলেন, ২০১৮ সালে বাংলাদেশ আওয়ামী লীগ মনোনীত নৌকার প্রার্থী হিসেবে সংসদ সদস্য নির্বাচিত হন।

## জন্ম ও শিক্ষাজীবন
তাহজীব আলম সিদ্দিকী ২৩ জুলাই ১৯৭৫ সালে জন্মগ্রহণ করেন। তার পৈতৃক বাড়ি ঝিনাইদহ জেলার ঝিনাইদহ সদর উপজেলার কাঞ্চনপুর উ: পাড়া এলাকায়। তিনি যুক্তরাষ্ট্রের একটি বিশ্ববিদ্যালয় থেকে লোক প্রশাসনে স্নাতকোত্তর ডিগ্রি অর্জন করেন। তার পিতা নূরে আলম সিদ্দিকী বাংলাদেশ ছাত্রলীগের সভাপতি ও স্বতন্ত্র সংসদ সদস্য ছিলেন।

## কর্মজীবন
পেশায় ব্যবসায়ী তাহজীব আলম সিদ্দিকী রাজনীতির সঙ্গে সক্রিয় ভাবে যুক্ত। তিনি ২০১৪ সালের ৫ জানুয়ারি ঝিনাইদহ-২ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।

তিনি ডোরিন পাওয়ার লিমিটেডের মালিক, যেটিকে মানিকগঞ্জের সিংগাইর উপজেলায় "মানিকগঞ্জ পাওয়ার জেনারেশন লিমিটেড" নামে একটি বিদ্যুৎকেন্দ্র নির্মাণের চুক্তি দেওয়া হয়। বিদ্যুৎ কেন্দ্র নির্মাণের সময় প্রতিষ্ঠানটির বিরুদ্ধে ধলেশ্বরী নদীর প্রবাহ বিঘ্নিত করার অভিযোগ রয়েছে।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:ঝিনাইদহ জেলার ব্যক্তি
এএফআইয়ের ১০০ বছর...১০০ তারকা

**এএফআইয়ের ১০০ বছর...১০০ তারকা** হল এএফআইয়ের ১০০ বছর... ধারাবাহিক-এর একটি অংশ, যেখানে মার্কিন চলচ্চিত্র ইতিহাসের শীর্ষ ২৫ পুরুষ ও নারী পর্দা কিংবদন্তির নাম তালিকাবদ্ধ করা হয়েছে। ১৯৯৯ সালের ১৫ই জুন আমেরিকান ফিল্ম ইনস্টিটিউট সিবিএস টেলিভিশনের এক বিশেষ অনুষ্ঠানে এই তালিকা প্রকাশ করে। অনুষ্ঠানটির উপস্থাপনা করেন শার্লি টেম্পল।

সকল অভিনেতা ও অভিনেত্রীগণ হলিউড চলচ্চিত্র শিল্পের সোনালি যুগে অভিনয় করেছেন। পঞ্চাশ জনের মধ্যে নয়জন এই তালিকা প্রকাশের সময় জীবিত ছিলেন। তারা হলেন এলিজাবেথ টেইলর, কার্ক ডগলাস, ক্যাথরিন হেপবার্ন, গ্রেগরি পেক, মার্লোন ব্র্যান্ডো, লরেন বাকল, শার্লি টেম্পল, সোফিয়া লরেন ও সিডনি পোয়াটিয়ে। ২০১৮ সাল পর্যন্ত এই তালিকায় অন্তর্ভুক্ত জীবিত অভিনয়শিল্পীরা হলেন কার্ক ডগলাস, লরান বাকল ও সিডনি পোয়েটিয়ে।

## ৫০জন সেরা পর্দার কিংবদন্তির তালিকা: শীর্ষ ২৫ পুরুষ এবং শীর্ষ ২৫ নারী তারকা

## তথ্যসূত্র

## বহিঃসংযোগ
* 
* List of the 500 nominated star legends
* List of the 50 winning legends

বিষয়শ্রেণী:এএফআই ১০০ বছর… ধারাবাহিক
বিষয়শ্রেণী:অভিনয়শিল্পীদের তালিকা
বিষয়শ্রেণী:১৯৯৯-এর সৃষ্টিকর্ম
বিষয়শ্রেণী:অভিনয়শিল্পীর তালিকা
নবী নেওয়াজ

**নবী নেওয়াজ** একজন বাংলাদেশী রাজনীতিবিদ। তিনি বাংলাদেশ আওয়ামী লীগ থেকে মনোনয়ন নিয়ে ২০১৪ সালের জাতীয় সংসদ নির্বাচনে ঝিনাইদহ-৩ আসনে সংসদ সদস্য নির্বাচিত হয়েছিলেন।

## প্রারম্ভিক জীবন
নবী নেওয়াজ ঝিনাইদহ জেলার মহেশপুর উপজেলার মহেশপুর পৌরসভার হামিদপুর এলাকায় ১৯৬৬ সালের ৯ ফেব্রুয়ারি জন্মগ্রহণ করেন। তিনি ছয় ভাইদের মধ্যে তৃতীয়।

শিক্ষাজীবনে নবী নেওয়াজ ১৯৮২ সালে যশোরের চৌগাছার শাহাদাৎ পাইলট মাধ্যমিক বিদ্যালয় হতে মাধ্যমিক, ১৯৮৪ সালে কোটচাঁদপুর মোশাররফ হোসেন কলেজ থেকে উচ্চমাধ্যমিক , ১৯৮৭ সালে ঢাকা বিশ্ববিদ্যালয়ের অর্থনীতি বিভাগ থেকে স্নাতক ডিগ্রি সম্পন্ন করেন এবং ১৯৮৮ সালে ঢাকা বিশ্ববিদ্যালয়ের অর্থনীতি বিভাগ থেকে স্নাতকোত্তর সম্পন্ন করেন।

## রাজনৈতিক জীবন
নবী নেওয়াজ স্কুল জীবন থেকেেই রাজনীতির সঙ্গে যুক্ত ছিলেন। স্কুল জীবনের শেষের দিক থেকে ঢাকা বিশ্ববিদ্যালয়ের ক্যাম্পাস থেকে তিনি রাজনীতি শুরু করেন। ২০১৪ সালের ১০ম জাতীয় সংসদ নির্বাচনে তিনি ঝিনাইদহ-৩ আসনে “সংসদ সদস্য” নির্বাচিত হন। তিনি বাংলাদেশ যুবলীগের প্রেসিডিয়াম সদস্য।

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঝিনাইদহ জেলার রাজনীতিবিদ
সোলায়মান হক জোয়ার্দ্দার

**সোলায়মান হক জোয়ার্দ্দার** - **ছেলুন জোয়ার্দ্দার** নামেও পরিচিত (১৫ মার্চ ১৯৪৬ - ১৩ জুন ২০২৫ ) বাংলাদেশের একজন রাজনীতিবিদ। তিনি চুয়াডাঙ্গা-১ আসনের সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
সোলায়মান হক জোয়ার্দ্দারের জন্ম ১৫ মার্চ ১৯৪৬ সালে পৈতৃক নিবাস চুয়াডাঙ্গা জেলার চুয়াডাঙ্গা সদর উপজেলার চুয়াডাঙ্গা শহরের আরাম পাড়া এলাকায়। তার পিতার নাম মরহুম সিরাজুল ইসলাম জোয়ার্দ্দার এবং মাতা মরহুমা আছিয়া খাতুন। পিতা পেশায় একজন ব্যবসায়ী ছিলেন। তিনি চুয়াডাঙ্গা ভি.জে. সরকারি উচ্চ বিদ্যালয় হতে মেট্রিক পাস করে চুয়াডাঙ্গা সরকারি কলেজে উচ্চতর শ্রেণিতে পড়াশোনা করেন।

## কর্মজীবন
পেশায় ব্যবসায়ী সোলায়মান হক জোয়ার্দ্দার (ছেলুন) রাজনীতির সঙ্গে সক্রিয় ভাবে যুক্ত আছেন।

ছাত্রজীবন হতেই তিনি ছাত্রলীগের রাজনীতিতে জড়িত ছিলেন। যুবলীগ প্রতিষ্ঠার পর তিনি চুয়াডাঙ্গা মহকুমার সভাপতি নির্বাচিত হন। তিনি ১৯৭৩ সালে চুয়াডাঙ্গা যুবলীগের সভাপতি, ৭৯ সালে আওয়ামী লীগের জেলা সেক্রেটারী ছিলেন।

একাত্তরের মুক্তিযুদ্ধে তিনি ভারত হতে ট্রেনিং নিয়ে সক্রিয়ভাবে অংশগ্রহণ করেন।

জোয়ার্দ্দার চুয়াডাঙ্গা রাইফেল ক্লাব, রেডক্রিসেন্ট সোসাইটি, জেলা ক্রীড়া সংস্থার দীর্ঘ সময়ের সেক্রেটারী হিসেবে কাজ করেছেন।

তিনি চুয়াডাঙ্গা জেলা আওয়ামীলীগের সভাপতি।

১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি আওয়ামী লীগের প্রার্থী হিসেবে চুয়াডাঙ্গা-১ আসনে থেকে অংশ নিয়ে পরাজিত হন।

তিনি ২০০৮ সালের নবম জাতীয় সংসদ নির্বাচনে আওয়ামী লীগের প্রার্থী হিসেবে চুয়াডাঙ্গা-১ আসনে থেকে সংসদ সদস্য নির্বাচিত হন।

২০১৪ সালের দশম, ২০১৮ সালের একাদশ ও ২০২৪ সালে দ্বাদশ জাতীয় সংসদ নির্বাচনে ভোট ছাড়া নির্বাচনেও তিনি বাংলাদেশ আওয়ামী লীগের প্রার্থী হিসেবে চুয়াডাঙ্গা-১ আসনে থেকে সংসদ সদস্য মনোনীত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## দুর্নীতি
সোলায়মান হক জোয়ার্দ্দার ক্ষমতার অপব্যবহার, বিভিন্ন অনিয়ম ও দুর্নীতির মাধ্যমে সরকারি অর্থ আত্মসাৎ করে নিজ নামে ও পরিবারের সদস্যদের নামে বিপুল পরিমাণ অর্থ উপার্জন করার অভিযোগে দুদক আবেদনের পরিপ্রেক্ষিতে আদালত স্ত্রী আক্তারি জোয়ার্দার, মেয়ে তাবশিনা জান্নাত ও  তার নামে থাকা ৩৫টি ব্যাংক হিসাব অবরুদ্ধের নির্দেশ দেন।

## পারিবারিক জীবন
ছেলুন জোয়ার্দ্দার আক্তারি জোয়ার্দারকে বিয়ে করেন, এই দম্পতির মেয়ে তাবশিনা জান্নাত।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:চুয়াডাঙ্গা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চুয়াডাঙ্গা সরকারি কলেজের প্রাক্তন শিক্ষার্থী
বিষয়শ্রেণী:ভিক্টোরিয়া জুবিলি সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:চুয়াডাঙ্গার ব্যক্তি
মনিরুল ইসলাম (রাজনীতিবিদ)

**মো: মনিরুল ইসলাম মনির** বাংলাদেশের যশোর-২ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন 

## জন্ম ও শিক্ষাজীবন
মো: মনিরুল ইসলামের পৈতৃক বাড়ি যশোর জেলার যশোর সদর উপজেলার সিভিল কোর্ট এলাকায়।

## কর্মজীবন
মো: মনিরুল ইসলাম রাজনীতির সঙ্গে সক্রিয় ভাবে যুক্ত আছেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
স্বপন ভট্টাচার্য্য

**স্বপন ভট্টাচার্য্য** (**জন্ম:** ২ ফেব্রুয়ারি ১৯৫২) বাংলাদেশের একজন রাজনীতিবিদ। তিনি যশোর-৫ আসনের সাবেক সংসদ সদস্য ও স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী।

## প্রাথমিক জীবন
স্বপন ভট্টাচার্য্যের জন্ম ২ ফেব্রুয়ারি ১৯৫২ সালে যশোরের মনিরামপুরের পাড়ালা গ্রামে জন্মগ্রহণ করেন। তিনি স্নাতকোত্তর ডিগ্রি অর্জন করেছেন। তার পিতার নাম মৃত সুধীর ভট্টাচার্য্য ও মাতার নাম মৃত ঊষা রানী ভট্টাচার্য্য। স্বপন ১৯৬৮ সালে মশিয়াহাটী মাধ্যমিক বিদ্যালয় থেকে মাধ্যমিক, ১৯৭০ সালে নওয়াপাড়া কলেজ থেকে উচ্চ মাধ্যমিক এবং ১৯৭৩ সালে রাজশাহী বিশ্ববিদ্যালয়ের অধীনে স্নাতক ডিগ্রী অর্জন করেন।

## রাজনৈতিক জীবন
স্বপন ভট্টাচার্য্য ছাত্রজীবনে ছাত্র ইউনিয়নের রাজনীতিতে জড়িত থাকলেও পরে আওয়ামী লীগে যোগদেন। তিনি মণিরামপুর উপজেলা চেয়ারম্যান ছিলেন।

তিনি ২০১৪ সালের দশম জাতীয় সংসদ নির্বাচনে স্বতন্ত্র প্রার্থী হিসেবে যশোর-৫ আসন থেকে সংসদ সদস্য নির্বাচিত হন 

২০১৮ সালের একাদশ জাতীয় সংসদ নির্বাচনে যশোর-৫ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

দশম জাতীয় সংসদে তিনি মুক্তিযুদ্ধ বিষয়ক মন্ত্রণালয়ের সংক্রান্ত সংসদীয় কমিটির সদস্য হিসেবে দায়িত্ব পালন করেছেন।

একাদশ জাতীয় সংসদে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী হিসেবে দায়িত্ব পালন করছেন।

## পারিবারিক জীবন
স্বপন ভট্টাচার্য্যের সহধর্মিনী তন্দ্রা ভট্টাচার্য্য যশোর জেলা মহিলা পরিষদের সাধারণ সম্পাদিকা। এই দম্পতীর এক কন্যা ও এক পুত্র সন্তান। স্বপনের বড় ভাই সাবেক সংসদ সদস্য ও মুক্তিযোদ্ধা পীযুষ কান্তি ভট্টাচার্য্য আওয়ামী লীগের সভাপতিমন্ডলীর সদস্য। মেজ ভাই মুক্তিযোদ্ধা অরণ ভট্টাচার্য্য ছিলেন আইনজীবী এবং নৌ-কমান্ডো হিসেবে মহান মুক্তিযুদ্ধে অংশগ্রহণ করেন। তার ভাতিজা নিষিদ্ধ ঘোষিত বাংলাদেশ ছাত্রলীগের সাবেক নেতা দুর্নীতির অভিযোগে অভিযুক্ত লেখক ভট্টাচার্য্য।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশী হিন্দু
বিষয়শ্রেণী:স্থানীয় সরকার, পল্লী উন্নয়ন ও সমবায় মন্ত্রী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নওয়াপাড়া সরকারি মহাবিদ্যালয়ের প্রাক্তন শিক্ষার্থী
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:যশোর জেলার ব্যক্তি
আনোয়ারুল আজীম

**মোঃ আনোয়ারুল আজীম আনার** (৩ জানুয়ারি ১৯৬৮ — ১৩ মে ২০২৪) ছিলেন বাংলাদেশের ঝিনাইদহ জেলার একজন রাজনীতিবিদ। ২০১৪ সাল থেকে তিনি পরপর তিন বার ঝিনাইদহ-৪ আসনের সংসদ সদস্য ছিলেন।

## জন্ম ও প্রাথমিক জীবন
মো: আনোয়ারুল আজীমের জন্ম ৩ জানুয়ারি ১৯৬৮ সালে পৈতৃক বাড়ি ঝিনাইদহ জেলার কালীগঞ্জ উপজেলার মধুগঞ্জ বাজার এলাকার নিশ্চিন্তপুর গ্রামে। তিনি কালীগঞ্জ সরকারি ভূষণ পাইলট মাধ্যমিক বিদ্যালয়ে পড়ালেখা করেছেন।

আনার বিবাহিত এবং তার দুই মেয়ে রয়েছে। ছোট মেয়ে মুমতারিন ফেরদৌস ডরিন।

## কর্মজীবন
আনোয়ারুল ব্যবসায়ী ছিলেন। একসময়ের ফুটবল খেলোয়াড়।

## রাজনৈতিক জীবন
১৯৮৮ সালে তৎকালীন বিএনপিনেতা ও পরে আওয়ামী লীগের সংসদ সদস্য আবদুল মান্নানের হাত ধরে রাজনীতিতে আসেন। ১৯৯২ সালে কালীগঞ্জ পৌরসভা গঠিত হলে আনোয়ারুল আজিম বিএনপি নেতা হিসেবে কাউন্সিলর নির্বাচিত হন। ১৯৯৫ সালে আবদুল মান্নান বিএনপি ছেড়ে আওয়ামী লীগে যোগ দেন। তখন আনোয়ারুল আজীমও আওয়ামী লীগের রাজনীতিতে যুক্ত হন। ১৯৯৬ সালে আওয়ামী লীগ সরকার গঠন করলে তারা দুজনই এলাকায় আওয়ামী লীগের রাজনীতিতে সক্রিয় হন।

২০০১ সালে বিএনপি-জামায়াত জোট সরকার ক্ষমতায় এলে আনোয়ারুল আজীম ভারতে চলে যান। সেখানে দীর্ঘদিন অবস্থানকালে তিনি ২০০৪ সালে কালীগঞ্জ উপজেলা আওয়ামী লীগের সাধারণ সম্পাদক নির্বাচিত হন। ২০০৯ সালে তিনি কালীগঞ্জ উপজেলা পরিষদের চেয়ারম্যান নির্বাচিত হন।

তিনি ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে ঝিনাইদহ-৪ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

সর্বশেষ তিনি কালীগঞ্জ উপজেলা আওয়ামী লীগের সভাপতি ছিলেন।

## সমালোচনা
আনারের বিরুদ্ধে অস্ত্র, বিস্ফোরক, মাদকদ্রব্য ও স্বর্ণ চোরাচালান, চাঁদাবাজি, টেন্ডারবাজি, দখলবাজি এবং চরমপন্থিদের আশ্রয় দেওয়ার অভিযোগে ৯টির বেশি মামলা ছিল।

আনোয়ারুল আনার ১৯৮৬ সালের দিকে জাতীয় পার্টি ক্ষমতায় থাকাকালে আনার মাদক কারবারে জড়িয়ে পড়েন। ভারতের বাগদা সীমান্ত দিয়ে বাংলাদেশের বাঘাভাঙ্গা সীমান্ত পথে চোরাচালান করতেন। এই মাদক কারবারের মাধ্যমে বিপুল অর্থবিত্তের মালিকও বনে যান।

১৯৯১ সালে আনার ঝিনাইদহের আরেক চোরাকারবারি পরিতোষ ঠাকুরের সঙ্গে মিলে স্বর্ণ চোরাচালানের সঙ্গে জড়িয়ে পড়েন। ১৯৯৬ সালে আনার বিএনপি থেকে ক্ষমতাসীন আওয়ামী লীগে যোগ দেন। তখন মাদক ও স্বর্ণ চোরাচালানের কারবারের সঙ্গে অস্ত্র চোরাকারবারে জড়ান।

## মৃত্যু
আজীম ২০২৪ সালের ১২ মে ভারতে গিয়ে নিখোঁজ হয়ে যান। ২০ মে পর্যন্ত তাকে খুঁজে পাওয়া যায়নি। ২২ মে সকালে কলকাতার নিউটাউনের অভিজাত আবাসন সঞ্জীবা গার্ডেন থেকে তার শরীরের কিছু অংশ উদ্ধার হয়। তদন্তকারী কর্মকর্তাদের তথ্যমতে, ১৩ মে নিউটাউনের সেই বাড়িটিতেই তাকে শ্বাসরোধ করে হত্যা করা হয়।

## তথ্যসূত্র

বিষয়শ্রেণী:১৯৬৮-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:ঝিনাইদহ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বিদেশে খুন হওয়া বাংলাদেশী ব্যক্তি
বিষয়শ্রেণী:পশ্চিমবঙ্গে খুন হওয়া ব্যক্তি
শেখ আফিল উদ্দিন

**শেখ আফিল উদ্দিন** (জন্ম: ৬ মে, ১৯৬৬) বাংলাদেশের একজন ব্যবসায়ী ও রাজনীতিবিদ, তিনি যশোর-১ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
তিনি বর্তমান অন্তর্বর্তীকালীন সরকারের বাণিজ্য বিষয়ক উপদেষ্টা শেখ বাসির উদ্দিনের সৎ বড় ভাই।

## প্রাথমিক জীবন
শেখ আফিল উদ্দিনের পৈতৃক বাড়ি যশোর জেলার শার্শা উপজেলার শার্শা এলাকায়। তিনি এইচএসসি পাশ করেছেন। তিনি বাংলাদেশের বিখ্যাত শিল্প গোষ্ঠীর কর্ণধার প্রয়াত শেখ আকিজ উদ্দিনের ছোট ছেলে।

## কর্মজীবন
শেখ আফিল উদ্দিন আফিল গ্রুপ অব ইন্ডাস্ট্রিজের কর্ণধার ও বিশিষ্ট শিল্পপতি। তিনি আকিজ গ্রুপের সত্ত্বাধিকারী প্রয়াত শেখ আকিজ উদ্দিনের ছোট ছেলে।

### রাজনৈতিক জীবন
শেখ আফিল উদ্দিন ২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি যশোর-১ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## সমালোচনা ও অভিযোগ
শেখ আফিল উদ্দিনের বিরুদ্ধে এমপি থাকাকালীন ক্ষমতার অপব্যবহার, সোনা চোরাচালান, জমি দখল, সন্ত্রাসী কার্যক্রমসহ নানা অভিযোগ রয়েছে। তিনি সশস্ত্র সন্ত্রাসীদের ব্যবহার করে স্থানীয় জমি মালিকদের জমি জবরদখল করেন এবং ভয়ভীতি প্রদর্শনের মাধ্যমে সামান্য দামে জমি কেনেন। ওসি এনামুল হকের ওপর হামলা এবং নানা জমি দখলের অভিযোগ তার ক্ষমতার অপব্যবহারের অন্যতম উদাহরণ।

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:যশোর জেলার ব্যক্তি
নূর-ই-আলম চৌধুরী

**নূর-ই-আলম চৌধুরী** (জন্ম: ১ জুন, ১৯৬৪) বাংলাদেশের একজন রাজনীতিবিদ। তিনি মাদারীপুর-১ আসনের সাবেক সংসদ সদস্য ও জাতীয় সংসদের চীফ হুইপ ছিলেন।

## প্রাথমিক জীবন
নূর-ই-আলম চৌধুরী ১৯৬৪ সালের ১ জুন মাদারীপুর জেলার শিবচর থানাধীন দত্তপাড়া গ্রামে জন্মগ্রহণ করেন। তার পিতার নাম ইলিয়াস আহমেদ চৌধুরী এবং মাতার নাম ফিরোজা বেগম। তিনি ১৯৮২ সালে এসএসসি ও ১৯৮৪ সালে এইচএসসি পাশ করেন। তার ভাই মজিবুর রহমান চৌধুরী ফরিদপুর-৪ আসনের সংসদ সদস্য।

## রাজনৈতিক জীবন
নূর-ই-আলম চৌধুরী ১৯৯১ সালে ৫ম জাতীয় সংসদের উপ-নির্বাচনে সংসদ সদস্য নির্বাচিত হন ও সংস্কৃতি বিষয়ক মন্ত্রণালয়ের স্থায়ী কমিটির সদস্য হিসেবে দায়িত্ব পালন করেন। তিনি ১৯৯৬ সালের ১২ জুন ৭ম জাতীয় সংসদ নির্বাচনে পুনরায় আওয়ামী লীগের প্রার্থী হিসেবে সংসদ সদস্য নির্বাচিত হন ও গৃহায়ন ও গণপূর্ত মন্ত্রণালয় সংক্রান্ত্র স্থায়ী কমিটির সদস্য হিসেবে দায়িত্ব পালন করেন। ২০০১ সালের ১ অক্টোবর ৮ম জাতীয় সংসদ নির্বাচনে তিনি পুনরায় সংসদ সদস্য নির্বাচিত হন। এই সংসদে তিনি গৃহায়ন ও গণপূর্ত মন্ত্রণালয় এবং খাদ্য ও দুর্যোগ ব্যবস্থাপনা মন্ত্রণালয় সম্পকিত স্থায়ী কমিটির সদস্য হিসেবে দায়িত্ব পালন করেন। তিনি ২০০৮ সালের ২৯ ডিসেম্বর নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। তিনি এ সংসদে জাতীয় সংসদের হুইপ এবং নৌ-পরিবহন মন্ত্রণালয় সম্পর্কিত স্থায়ী কমিটির সভাপতি ও গৃহায়ন ও গণপূর্ত মন্ত্রণালয় এবং স্থানীয় সরকার, পল্লী উন্নয়ন ও সমবায় মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। তিনি ২০১৪ সালের ৫ জানুয়ারি দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে জাতীয় সংসদ সদস্য নির্বাচিত হন। তিনি অনুমিত হিসাব কমিটির সভাপতি, বাংলাদেশ আওয়ামী লীগ সংসদীয় দলের সচিব, সংসদ কমিটি, সংসদীয় সভাপতি এবং বেসরকারী সদস্যদের বিল ও বেসরকারী সদস্যদের সিদ্ধান্ত প্রস্তাব সম্পর্কিত স্থায়ী কমিটির সদস্য হিসেবে দায়িত্ব পালন করেন।

তিনি ইলিয়াস আহম্মেদ চেধৈুরী ডিগ্রি কলেজের প্রতিষ্ঠাতা সভাপতি এবং নূরুল আমিন কলেজের সভাপতি হিসেবে দায়িত্ব পালন করছেন। তিনি শেখ ফজিলাতুন নেছা উচ্চ বিদ্যালয় এর পরিচালনা পরিষদের সভাপতি। তিনি অভ্যনত্মরীণ নৌ-পরিবহন মালিক সমিতি গ্রুপের সাবেক সভাপতি ছিলেন। তিনি গোপালগঞ্জ বঙ্গবন্ধু বিজ্ঞান ও প্রযুক্তি বিশ্ববিদ্যালয়ের  রিজেন্ট বোর্ডের সদস্য।

## পারিবারিক জীবন
নূর-ই-আলম চৌধুরী স্ত্রীর নাম জিনাত পারভীন চৌধুরী। তিনি চার কন্যা ও এক পুত্র সন্তানের পিতা।

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জাতীয় সংসদের চীফ হুইপ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:শেখ পরিবার
বিষয়শ্রেণী:মাদারীপুর জেলার রাজনীতিবিদ
মজিবুর রহমান চৌধুরী

**মুজিবুর রহমান চৌধুরী** যিনি **নিক্সন চৌধুরী** নামে পরিচিত। (জন্ম: ৩ মার্চ ১৯৭৮) একজন বাংলাদেশের রাজনীতিবিদ। তিনি ফরিদপুর-৪ আসনের সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
মজিবুর রহমান চৌধুরীর ৩ মার্চ ১৯৭৮ সালে মাদারীপুরে শিবচরের দত্তপাড়া গ্রামে জন্মগ্রহণ করেন। তার পিতার নাম ইলিয়াস আহমেদ চৌধুরী এবং মাতার নাম ফিরোজা বেগম। তিনি ঢাকা কলেজ থেকে পড়াশোনা করেন। সাংসদদের শিক্ষাগত যোগ্যতার তথ্যে তিনি এসএসসি পাস বলে উল্লেখ করেছেন।

## রাজনৈতিক জীবন
নিক্সন চৌধুরী বাংলাদেশ আওয়ামী যুবলীগের সভাপতিমণ্ডলীর সদস্য।

তিনি ২০১৪ সালের দশম জাতীয় সংসদ নির্বাচনে তিনি স্বতন্ত্র প্রার্থী হিসাবে ফরিদপুর-৪ আসন থেকে প্রথমবার সংসদ সদস্য নির্বাচিত হন।

২০১৮ সালের একাদশ জাতীয় সংসদ নির্বাচনেও তিনি ফরিদপুর-৪ আসন থেকে স্বতন্ত্র প্রার্থী হিসাবে সংসদ সদস্য নির্বাচিত হন।

২০২৪ সালের ৭ জানুয়ারি অনুষ্ঠিত দ্বাদশ ডামি জাতীয় সংসদ নির্বাচনে তিনি ফরিদপুর-৪ আসন থেকে স্বতন্ত্র প্রার্থী হিসাবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## সমালোচনা

মজিবুর রহমান চৌধুরীর বিরুদ্ধে স্ত্রী মুনতারিনকে চার তলা থেকে ধাক্কা দিয়ে ফেলে দিয়ে হত্যা করার অভিযোগ রয়েছে। তৎকালীন প্রধানমন্ত্রী শেখ হাসিনা তার আত্মীয়, তাই ক্ষমতা দিয়ে সেই হত্যার বিচার ধামাচাপা দিয়ে ময়নাতদন্ত ছাড়াই দাফন করা হয়েছিলো।

নিক্সনকে পদ্মাসেতু নিয়ে দুর্নীতির অভিযোগে জিজ্ঞাসাবাদ করেছিল দুর্নীতি দমন কমিশন।

আওয়ামী লীগের সভাপতিমণ্ডলীর সদস্য ও সাবেক সংসদ সদস্য কাজী জাফরউল্লাহ নিক্সন চৌধুরীর বিরুদ্ধে চাঁদাবাজি এবং আওয়ামী কর্মীদের মামলা দিয়ে হয়রানী করার অভিযোগ করেন। নিক্সনের বিরুদ্ধে ফরিদপুর জেলার ভাঙ্গা উপজেলার ঘারুয়া ইউনিয়ন আওয়ামী লীগের ১ নম্বর যুগ্ম সাধারণ সম্পাদক এবং ঘারুয়া ইউনিয়ন পরিষদের সাবেক সদস্য কিবরিয়া মাতুব্বরকে হাতুড়ি ও লোহার রড দিয়ে পিটিয়ে গুরুতর জখম করার অভিযোগ আছে।

## পারিবারিক জীবন
মুজিবুর রহমান চৌধুরী ১৯৯৯ সালে প্রেম করে কানাডা প্রবাসী মুনতারিন চৌধুরী শান্তাকে বিয়ে করেন। ২০১৪ সালের ২৯ এপ্রিল পারিবারিক কলহের জেরে মুনতারিন রহস্যজনক ভাবে মৃত্যুবরণ করেন। নিক্সন ও মুনতারিন দম্পতির নাজুরা মুজিব চৌধুরী নামে এক মেয়ে রয়েছে।

নিক্সন চৌধুরী ২০১৬ সালে আনোয়ার হোসেন মঞ্জুর মেয়ে, দৈনিক ইত্তেফাকের প্রকাশক তারিন হোসেনকে দ্বিতীয় বিয়ে করেন। নিক্সন ও তারিন দু'জনেরই এটি দ্বিতীয় বিয়ে। তারিন বাংলাদেশ আওয়ামী লীগের তথ্য ও গবেষণা বিষয়ক উপ কমিটির সদস্য।

নিক্সনের পিতার নাম ইলিয়াস আহমেদ চৌধুরী এবং মাতার নাম ফিরোজা বেগম। তার দাদী ফাতেমা বেগম শেখ মুজিবুর রহমানের বড় বোন ছিলেন। তার ভাই নূর-ই-আলম চৌধুরী মাদারীপুর-১ আসনের সংসদ সদস্য।

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:মাদারীপুর জেলার ব্যক্তি
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বি এম ফরহাদ হোসেন সংগ্রাম

**বি এম ফরহাদ হোসেন সংগ্রাম** (**জন্ম:** ১৯ সেপ্টেম্বর ১৯৭১) বাংলাদেশের একজন রাজনীতিবিদ। তিনি ব্রাহ্মণবাড়িয়া-১ আসনের সাবেক সংসদ সদস্য।

## প্রাথমিক জীবন
বদরুদ্দোজা মো: ফরহাদ হোসেনের জন্ম ১৯ সেপ্টেম্বর ১৯৭১ সালে পৈতৃক বাড়ি ব্রাহ্মণবাড়িয়ার নাসিরনগরের গুনিয়াউক ইউনিয়নের বড়বাড়িতে।

তার পিতা মৃত এম ফখরুল হোসেন বাংলাদেশ রেডক্রিসেন্ট সোসাইটির সাবেক মহাসচিব। মাতা ফেরদৌস আরা বেগম রুনু বাংলাদেশ আনসার ভিডিপির উপ-পরিচালক ছিলেন।

তিনি ১৯৮৮ সালে ঢাকা রেসিডিন্সিয়াল মডেল স্কুল হতে এসএসসি পাশ করে ১৯৯০ সালে ঢাকা কলেজ হতে এইচএসসি পাশ করেন। ১৯৯৪ সালে জাতীয় বিশ্ববিদ্যালয় হতে স্নাতক পাশ করেন। ১৯৯৮ সালে ঢাকা বিশ্ববিদ্যালয় হতে স্নাতোকোত্তর ডিগ্রী লাভ করেন। ২০১৪ সালে এলএলবি ও ২০১৬ সালে এলএলএম ডিগ্রী লাভ করেন।

## রাজনৈতিক জীবন
বদরুদ্দোজা মো: ফরহাদ হোসেন রেসিডিন্সিয়াল মডেল স্কুলে পড়ার সময় ছাত্রলীগে যোগদান করেন। ১৯৮৬ সালে ঢাকার তৎকালীন ৩৩নং ওয়ার্ডের ছাত্রলীগের সাধারণ সম্পাদক হিসেবে দায়িত্ব পালন করেন। ১৯৯৩-৯৪ সালে মতিঝিল থানা শাখা ছাত্রলীগের আহবায়ক হিসেবে দায়িত্ব পালন করেন। ১৯৯৩ সালে বাংলাদেশ ছাত্রলীগ জাতীয় কমিটির সদস্য মনোনিত হন। ১৯৯৪ সালে বাংলাদেশ ছাত্রলীগ জাতীয় নির্বাহী কমিটির সদস্য মনোনিত হন। ১৯৯৮-২০০২ সালে গ্রন্থনা ও প্রকাশনা সম্পাদক হিসেবে দায়িত্ব পালন করেন। ২০০২-২০০৬ সালে বাংলাদেশ ছাত্রলীগের কেন্দ্রীয় কমিটির সদস্য হিসেবে দায়িত্ব পালন করেন।

২০১২ সাল থেকে বাংলাদেশ আওয়ামী লীগের সহ-সম্পাদক হিসেবে দায়িত্ব পালন করছেন।

তিনি ১৩ মার্চ ২০১৮ সালের বাংলাদেশ আওয়ামী লীগের প্রার্থী হিসেবে ব্রাহ্মণবাড়িয়া-১ আসনের উপ-নির্বাচনে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি একই আসন থেকে সংসদ সদস্য হিসেবে পুনঃনির্বাচিত হন।

একাদশ জাতীয় সংসদে তিনি সমাজ কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭১-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:ঢাকা রেসিডেনসিয়াল মডেল কলেজের প্রাক্তন শিক্ষার্থী
বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
জাহিদ আহসান রাসেল

**মো: জাহিদ আহসান রাসেল** (জন্ম: ১ জানুয়ারী, ১৯৭৮) বাংলাদেশের গাজীপুর-২ আসনের সাবেক সংসদ সদস্য। তিনি ২০০৯, ২০১৪, ২০১৮ ও ২০২৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
তিনি গাজীপুর মহানগরের টঙ্গী থানার অর্ন্তগত নোয়াগাঁও এলাকায় জন্মগ্রহণ করেন। জাহিদ আহসান রাসেলের পৈতৃক বাড়ি গাজীপুর জেলার গাজীপুর সদর উপজেলার হায়দরাবাদ গ্রামে। তার বাবা জনাব শহীদ আলহাজ্ব আহসানউল্লাহ মাস্টার এবং মাতা ফরিদা আহসান। ১ ফেব্রুয়ারি, ২০০২ সালে তিনি খাদিজা রাসেল-কে বিয়ে করেন। তিনি বিএসএস ডিগ্রিধারী, বর্তমানে লন্ডনে ঊলভারহ্যাম্পটন বিশ্ববিদ্যালয়ে এলএলবি অনার্স কোর্সে অধ্যায়নরত।

## কর্মজীবন
পেশার ব্যবসায়ী জাহিদ আহসান রাসেল রাজনীতির সঙ্গে সক্রিয় ভাবে যুক্ত আছেন। ২৯ ডিসেম্বর,২০০৮ তারিখের নবম জাতীয় সংসদ নির্বাচনে বাংলাদেশ আওয়ামী লীগের মনোনয়নে দ্বিতীয় বারের মত বাংলাদেশের ২য় সর্বোচ্চ ভোটে সংসদ সদস্য নির্বাচিত হয়েছেন। ৫ জানুয়ারি,২০১৪ তারিখের দশম জাতীয় সংসদ নির্বাচনে তৃতীয়বারের মতো সংসদ সদস্য নির্বাচিত হয়েছেন। তিনি একাদশ জাতীয় সংসদ নির্বাচনে চতুর্থ বারের মত সংসদ সদস্য নির্বাচিত হন। তিনি এক মেয়াদে বাংলাদেশ সরকারের যুব ও ক্রীড়া মন্ত্রণালয়ের প্রতিমন্ত্রীর দায়িত্ব পালন করেছেন।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গাজীপুর জেলার রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের যুব ও ক্রীড়া প্রতিমন্ত্রী
মানিকচক বিধানসভা কেন্দ্র

**মানিকচক (বিধানসভা কেন্দ্র)** ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৯ নং মানিকচক বিধানসভা কেন্দ্রটি মানিকচক সমষ্টি উন্নয়ন ব্লক এবং মিল্কি, ফুলবাড়িয়া এবং শোভানগর গ্রাম পঞ্চায়েত গুলি ইংলিশ বাজার সমষ্টি উন্নয়ন ব্লক এর অন্তর্গত।

মানিকচক বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের সাবিত্রী মিত্র তার নিকটবর্তী প্রতিদ্বন্দ্বী সিপিআই (এম) -এর রত্না ভট্টাচার্যকে  পরাজিত করেন।

রামপ্রবেশ মণ্ডল, তিনি নির্দল প্রার্থী হিসেবে মনোনয়ন পত্র দিয়েছিলেন কংগ্রেস প্রার্থীর বিরুদ্ধে। মনোনয়ন পত্র প্রত্যাহারের জন্য তিনি শেষ দিনে প্রত্যাহার করেছিলেন।
### ১৯৭৭-২০০৬
২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) -এর অসিমা চৌধুরী মানিকচক কেন্দ্র থেকে জয়লাভ করেন,তার নিকটবর্তী প্রতিদ্বন্দ্বী কংগ্রেসের রামপ্রবেশ মণ্ডলকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের রাম প্রবেশ মণ্ডল সিপিআই (এম) -এর সুবোধ চৌধুরীকে পরাজিত করেন। ১৯৯১ সালে সিপিআই (এম) -এর সুবোধ চৌধুরী কংগ্রেসের রাম প্রবেশ মণ্ডলকে পরাজিত করেন। ১৯৮৭ এবং ১৯৮২ সালে কংগ্রেসের যোখিলাল মণ্ডল সিপিআই (এম) -এর সুবোধ চৌধুরীকে পরাজিত করেন। ১৯৭৭ সালে সিপিআই (এম) -এর সুবোধ চৌধুরী কংগ্রেসের যোখিলাল মণ্ডলকে পরাজিত করেন।

### ১৯৫১-১৯৭২
১৯৭২  এবং ১৯৭১ সালে  কংগ্রেসের যোখিলাল মণ্ডল  জয়ী হন। ১৯৬৯ সালে কংগ্রেসের অরুণ চন্দ্র ঝা জয়ী হন।   স্বতন্ত্র পার্টির আর.এস. সিংহি ১৯৬৭ সালে জয়ী হন।  ১৯৬২ সালে কংগ্রেসের সৌরিন্দ্র মোহন মিশ্র জয়ী হন।  ১৯৫৭ সালে মানিকচক আসনটি ছিল না।  ১৯৫১ সালে স্বাধীন ভারতের প্রথম নির্বাচনে, কংগ্রেসের পশুপতি ঝা মানিকচক কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মালদহ জেলার রাজনীতি
গ্লোরিয়া স্টুয়ার্ট

**গ্লোরিয়া স্টুয়ার্ট** ;*৪ জুলাই ১৯১০ - ২৬ সেপ্টেম্বর ২০১০) ছিলেন একজন মার্কিন চলচ্চিত্র ও মঞ্চ অভিনেত্রী, ভিজ্যুয়াল শিল্পী ও সমাজকর্মী। সাউদার্থ ক্যালিফোর্নিয়ায় জন্মগ্রহণকারী স্টুয়ার্ট ১৯২০-এর দশকে উচ্চ বিদ্যালয়ের থাকাকালীন অভিনয় শুরু করেন এবং ১৯৩০ ও ১৯৪০-এর দশকে মঞ্চে অভিনয় করেন। তিনি লস অ্যাঞ্জেলেস ও নিউ ইয়র্ক সিটির লিটল থিয়েটার ও গ্রীষ্মকালীন স্টক কোম্পানিতেও কাজ করেন। ১৯৩২ সালে তিনি ইউনিভার্সাল পিকচার্সের সাথে চুক্তিবদ্ধ হন এবং এই স্টুডিওর চলচ্চিত্রগুলোতে অভিনয় করেন, তন্মধ্যে উল্লেখযোগ্য হল *দি ওল্ড ডার্ক হাউজ* (১৯৩২), *দি ইনভিজিবল ম্যান* (১৯৩৩) ও *[[দ্য থ্রি মাস্কেটিয়ার্স (১৯৩৯-এর চলচ্চিত্র)|দ্য থ্রি মাস্কেটিয়ার্স]]* (১৯৩৯)।

১৯৪৫ সালে টুয়েন্টিয়েথ সেঞ্চুরি ফক্সের সাথে স্বল্পকালীন চুক্তি শেষে স্টুয়ার্ট অভিনয় জীবন ত্যাগ করে চিত্রশিল্পী হিসেবে তার কর্মজীবন শুরু করেন। তিনি পরবর্তী পাঁচ দশক ফাইন প্রিন্টার হিসেবে কাজ করেন এবং চিত্র অঙ্কন, সেরিগ্রাফি, ক্ষুদ্র চিত্র সংবলিত বই, বনজাই, ও দেকুপাজে মনোযোগী হন। ১৯৭০-এর দশকের শেষের দিকে তিনি অভিনয়ে ফিরে আসেন এবং রিচার্ড বেঞ্জামিনের *মাই ফেভারিট ইয়ার* (১৯৮২) ও *ওয়াইল্ডক্যাটস* (১৯৮৬) চলচ্চিত্রে ক্ষুদ্র ভূমিকায় অভিনয় করেন।

স্টুয়ার্ট জেমস ক্যামেরন পরিচালিত *[[টাইটানিক (১৯৯৭-এর চলচ্চিত্র)|টাইটানিক]]* ছবিতে ১০১ বছর বয়সী রোজ ডসন কালভার্ট চরিত্রে অভিনয় দিয়ে প্রসিদ্ধি লাভ করেন। তার এই কাজের জন্য তিনি শ্রেষ্ঠ পার্শ্ব অভিনেত্রী বিভাগে স্ক্রিন অ্যাক্টরস গিল্ড পুরস্কার লাভ করেন এবং একাডেমি পুরস্কারের মনোনয়ন লাভ করেন। তার অভিনীত শেষ চলচ্চিত্র হল ভিম ভেন্ডাস পরিচালিত *ল্যান্ড অব প্লেন্টি* (২০০৪)। তিনি ২০১০ সালে ১০০ বছর বয়সে মারা যান।

অভিনয় ও শিল্প পেশার পাশাপাশি স্টুয়ার্ট একজন পরিবেশবাদী ছিলেন এবং স্ক্রিন অ্যাক্টরস গিল্ডের প্রতিষ্ঠাতা সদস্য ছিলেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯১০-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ক্যালিফোর্নিয়ার অভিনেত্রী
বিষয়শ্রেণী:ক্যালিফোর্নিয়ার ডেমোক্র্যাট
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী চিত্রশিল্পী
বিষয়শ্রেণী:মার্কিন পরিবেশবাদী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন শতবর্ষী ব্যক্তি
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:স্যাটার্ন পুরস্কার (শ্রেষ্ঠ পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন চিত্রশিল্পী
বিষয়শ্রেণী:২০শ শতাব্দীর মার্কিন নারী শিল্পী
বিষয়শ্রেণী:২১শ শতাব্দীর মার্কিন নারী শিল্পী
বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
বিষয়শ্রেণী:ক্যালিফোর্নিয়ার সমাজকর্মী
বিষয়শ্রেণী:মার্কিন আত্মজীবনীকার
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:মার্কিন শতবর্ষী নারী
বিষয়শ্রেণী:২০শ শতাব্দীর মার্কিন নারী চিত্রশিল্পী
বিষয়শ্রেণী:২১শ শতাব্দীর মার্কিন চিত্রশিল্পী
বিষয়শ্রেণী:২১শ শতাব্দীর মার্কিন নারী চিত্রশিল্পী
মালদহ বিধানসভা কেন্দ্র

**মালদহ (বিধানসভা কেন্দ্র)** (ভারতের নির্বাচন কমিশন অনুযায়ী "মালদহ" হিসাবে ব্যবহৃত হয় এবং পূর্বে মালদা বানান হিসাবে ব্যবহৃত হত) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। এই কেন্দ্রটি এসসি জন্য সংরক্ষিত। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫০ নং মালদহ (এসসি) বিধানসভা কেন্দ্রটি ওল্ড মালদা পৌরসভা,ওল্ড মালদা সমষ্টি উন্নয়ন ব্লক এবং নরহাট্টা গ্রাম পঞ্চায়েত ইংলিশ বাজার সমষ্টি উন্নয়ন ব্লক এবং ওইহো, ঋষিপুর এবং শ্রীরামপুর গ্রাম পঞ্চায়েত গুলি হাবিবপুর সমষ্টি উন্নয়ন ব্লক এর অন্তর্গত।

মালদহ বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, কংগ্রেসের ভূপেন্দ্রনাথ হালদার তার নিকটতম প্রতিদ্বন্দ্বী সিপিআই (এম) -এর রাহুল রঞ্জন দাসকে পরাজিত করেন।

### ১৯৭৭-২০০৬
২০০৬ এবং ২০০১ সালে বিধানসভা নির্বাচনে,  সিপিআই (এম) এর 
শুভেন্দু চৌধুরী মালদহ (এসসি) কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের ভূপেন্দ্র নাথ হালদার এবং তৃণমূল কংগ্রেসের ফনীভূষণ রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের ফণীভূষণ রায় সিপিআই (এম) -এর শুভেন্দু চৌধুরীকে পরাজিত করেন।  ১৯৯১  এবং ১৯৮৭ সালে  সিপিআই (এম) -এর শুভেন্দু চৌধুরী কংগ্রেসের ফণীভূষণ রায়কে পরাজিত করেন। ১৯৮২ সালে কংগ্রেসের ফণীভূষণ রায় সিপিআই (এম) -এর শুভেন্দু চৌধুরীকে পরাজিত করেন।  ১৯৭৭ সালে সিপিআই (এম) -এর শুভেন্দু চৌধুরী কংগ্রেসের ফণীভূষণ রায়কে পরাজিত করেন।
### ১৯৫১-১৯৭২
১৯৭২, ১৯৭১ এবং ১৯৬৯ সালে কংগ্রেসের মহম্মদ গাফুরুর রহমান জয়ী হন। ১৯৬৭ সালে কংগ্রেসের এস.মিয়া জয়ী হন। সিপিআই এর ধরনীধর সরকার ১৯৬২ সালে জয়ী হন। ১৯৫৭ ও ১৯৫১ সালে মালদহ একটি যৌথ আসন ছিল। ১৯৫৭ সালে কংগ্রেসের নিকুঞ্জ বিহারী গুপ্ত এবং মাতলা মুর্মু উভয়ই জয়ী হন। ১৯৫১ সালে স্বাধীন ভারতের প্রথম নির্বাচন, কংগ্রেসের নিকুঞ্জ বিহারী গুপ্ত এবং নির্দলের রাইপদ দাস উভয়ই জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মালদহ জেলার রাজনীতি
বিষয়শ্রেণী:মালদহ
জর্জ মার্ফি

থাম্ব|200px|ডান|জর্জ মার্ফি

**জর্জ লয়েড মার্ফি** (; ৪ জুলাই ১৯০২ - ৩ মে ১৯৯২) হলেন একজন মার্কিন নৃত্যশিল্পী, অভিনেতা ও রাজনীতিবিদ। মার্ফি ১৯৩০ থেকে ১৯৫২ সালে হলিউডের অনেক বড় বাজেটের সঙ্গীতনাট্যধর্মী চলচ্চিত্রের গান ও নাচের কেন্দ্রীয় চরিত্রে অভিনয় করেন। তিনি ১৯৪৪ থেকে ১৯৪৬ সাল পর্যন্ত স্ক্রিন অ্যাক্টরস গিল্ডের সভাপতি ছিলেন। ১৯৫১ সালে তাকে একাডেমি সম্মানসূচক পুরস্কার প্রদান করা হয়। মার্ফি ১৯৬৫ থেকে ১৯৭১ সাল পর্যন্ত ক্যালিফোর্নিয়ার সিনেটর হিসেবে কর্মরত ছিলেন। তিনি রোনাল্ড রিগ্যান ও আর্নল্ড সোয়ার্জনেগারের পূর্বে প্রথম উল্লেখযোগ্য হলিউড অভিনেতা যিনি ক্যালিফোর্নিয়ার নির্বাচিত পদস্থ কর্মচারী ছিলেন। তিনি হলিউড ওয়াক অব ফেমে অন্তর্ভুক্ত একমাত্র মার্কিন সিনেটর।

## তথ্যসূত্র

## বহিঃসংযোগ

* 
* 

বিষয়শ্রেণী:১৯০২-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন রাজনীতিবিদ
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:কানেটিকাটের অভিনেতা
বিষয়শ্রেণী:ফ্লোরিডায় ক্যান্সারে মৃত্যু
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন ট্যাপ নৃত্যশিল্পী
বিষয়শ্রেণী:মার্কিন রাজনীতিবিদ
বিষয়শ্রেণী:মার্কিন রোমান ক্যাথলিক
বিষয়শ্রেণী:স্ক্রিন অ্যাক্টরস গিল্ডের সভাপতি
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:লিউকিমিয়ায় মৃত্যু
বিষয়শ্রেণী:মার্কিন অভিনয়শিল্পী-রাজনীতিবিদ
বিষয়শ্রেণী:২০শ শতাব্দীর মার্কিন নৃত্যশিল্পী
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
হইচই আনলিমিটেড

**হইচই আনলিমিটেড** (বাংলা অনুবাদ:হইচই সীমাহীন) অনিকেত চট্টোপাধ্যায় পরিচালিত একটি আসন্ন বাংলা কমেডি চলচ্চিত্র। ছবিটি প্রযোজনা করছে দেব এন্টারটেনমেন্ট ভেনচারস এবং এই চলচ্চিত্র দেব, পূজা ব্যানার্জি, কৌশানী মুখোপাধ্যায়, রোজা পারমিতিতা দে, খরাজ মুখোপাধ্যায় এবং শাশ্বত চট্টোপাধ্যায় প্রধান ভূমিকাগুলিতে অভিনয় করেছেন।  প্রাথমিকভাবে দৃশ্য ধারণ কলকাতার স্থানগুলিতে সম্পন্ন হয় এবং ছবির বেশিরভাগ দৃশ্য ধারণ  উজবেকিস্তানে হয়েছে।  এই চলচ্চিত্র বাংলা, হিন্দি, ইংরেজি এবং অনেকগুলি আন্তর্জাতিক ভাষা সহ মুক্তি পাবে। এই চলচ্চিত্রটি রাশিয়া, তাজিকিস্তান, কাজাখস্তান, উজবেকিস্তান, ইউক্রেন এবং আজারবাইজানে মুক্তি পাবে।

## অভিনয়ে
*দেব
* কৌশানী মুখোপাধ্যায়
*শাশ্বত চট্টোপাধ্যায় 
*রজতাভ দত্ত, 
*খরাজ মুখোপাধ্যায়, 
*সুদীপ্তা চক্রবর্তী, 
*কনীনিকা বন্দ্যোপাধ্যায়, 
*বিশ্বজিৎ চক্রবর্তী, 
*মানসী সিনহা, 
*অর্ণ মুখোপাধ্যায়,
*সায়ন্তনী গুহঠাকুরতা

## গল্প
ছবির কাহিনি আবর্তিত হয়েছে চার নায়ক ও পাঁচ নায়িকাকে কেন্দ্র করে। এক বড় শিল্পপতির ঘরজামাই উত্তীয়(দেব)। তার স্ত্রী(কৌশানি) অতি রক্ষণশীল। সর্বক্ষণ পুজোপাঠ নিয়ে ব্যস্ত, আর এটাই উত্তীয়ের জীবনের সমস্যার কারণ। প্রোমোটার বিজন(খরাজ)-এর আবার দুই স্ত্রী। কিন্তু কেউই আবার কারও অস্তিত্বের কথা জানে না। এই দুই স্ত্রীর চরিত্রে দেখা যাবে কনীনিকা ও মানসী সিনহাকে। পাছে বিজনের এই দুই স্ত্রী একে অন্যের বিষয়ে জানতে পেরে যান তাই সর্বক্ষণ দুশ্চিন্তায় ভোগে বিজন, রিটায়ার্ড ফ্লাইট লেফটেন্যান্ট অনিমেষ চাকলাদার(শাশ্বত) অবিবাহিত। তার জীবনে সমস্যার এক অন্যতম কারণ এক গুন্ডা(সুদীপ্তা)। সে মাঝেমধ্যেই বাড়ি এসে বাড়িটা তাকে লিখে দিতে বলে। আজম খান (অর্ণ) গ্যারাজ মেকানিক। তার স্ত্রী অভিনেত্রী হতে চায়। এই চরিত্রে রয়েছেন রোজা পারমিতা দে। আজমলের স্ত্রী মনে করে এই কালিঝুলি মাখা মানুষটি তার বর হওয়ার উপযুক্ত নয়। প্রত্যেকেই নিজেদের জীবনে অবসাদে ভোগে। এমতাবস্থায় তারা উজবেকিস্তানে বেড়াতে যায়। সেখানে গিয়ে তাদের সঙ্গে আলাপ হয় গাইড ললিতা ঝুরঝুরোস্কির(পূজা বন্দ্যোপাধ্যায়)-র সঙ্গে।

## সঙ্গীত

## তথ্যসূত্র

## বহিঃসংযোগ

বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ভারতীয় তিক্ত হাস্যরসাত্মক চলচ্চিত্র
বিষয়শ্রেণী:অনিকেত চট্টোপাধ্যায় পরিচালিত চলচ্চিত্র
বিষয়শ্রেণী:দেব এন্টারটেনমেন্ট ভেনচারের চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় বন্ধু সম্পর্কিত হাস্যরস চলচ্চিত্র
হারুনুর রশীদ (চাঁদপুরের রাজনীতিবিদ)

**লায়ন হারুনুর রশীদ** একজন বাংলাদেশী রাজনীতিবিদ। তিনি চাঁদপুর-৪ আসনের সাবেক সংসদ সদস্য। তিনি ২০০৮ সালে বাংলাদেশ জাতীয়তাবাদী দল থেকে সংসদ সদস্য হিসেবে নির্বাচিত হয়েছেন। তিনি বাংলাদেশ জাতীয়তাবাদী দল এর একজন রাজনীতিবিদ।তার বাড়ি চাঁদপুর জেলার ফরিদগঞ্জ উপজেলার  গৃদকালিন্দিয়া বাজারের ফরকাজ পাটওয়ারী।

## জন্ম ও শিক্ষাজীবন

## কর্মজীবন
পেশায় ব্যবসায়ী লায়ন হারুনুর রশীদ রাজনীতির সঙ্গে সক্রিয় ভাবে যুক্ত আছেন। এছাড়াও তিনি লায়ন ক্লাবের একজন সদস্য।

## রাজনৈতিক জীবন
তিনি বাংলাদেশ জাতীয়তাবাদী দল এর কেন্দ্রীয় প্রকাশনা বিভাগের সম্পাদক হিসেবে দায়িত্ব পালন করতেছেন। ২০০৮ সালে উক্ত দল থেকে মনোনয়ন পেয়ে তিনি চাঁদপুর-০৪ আসন থেকে জয় লাভ করেন।

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশী মুসলিম
বিষয়শ্রেণী:নবম জাতীয় সংসদ সদস্য
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:১৯৫৭-এ জন্ম
২০৩০ ফিফা বিশ্বকাপ

**২০৩০ ফিফা বিশ্বকাপ** হবে ২৪তম ফিফা বিশ্বকাপ , একটি চতুর্বার্ষিক আন্তর্জাতিক ফুটবল টুর্নামেন্ট যা ফিফার সদস্য অ্যাসোসিয়েশনের পুরুষদের জাতীয় দল দ্বারা প্রতিদ্বন্দ্বিতা করে। ২০৩০ বিশ্বকাপ শতবর্ষী বিশ্বকাপ প্রতিযোগিতা চিহ্নিত করবে। প্রথমবারের মতো, দুটি মহাদেশের তিনটি দেশ প্রতিযোগিতার আয়োজক হবে, যেখানে স্পেন, পর্তুগাল এবং মরক্কো আয়োজক দেশ। অতিরিক্তভাবে, আর্জেন্টিনা, প্যারাগুয়ে এবং উরুগুয়ে এই ইভেন্টের উদ্বোধনী দেশ হিসেবে কাজ করবে।

## স্বাগতিক নির্বাচন প্রক্রিয়া
২০৩০ বিশ্বকাপের জন্য প্রথম প্রস্তাবিত দরটি রয়্যাল মরক্কো ফুটবল ফেডারেশন করেছিল। ২০২৬ ফিফা বিশ্বকাপের সংগঠনের কাছে হেরে যাওয়ার পরে মরক্কো সম্ভবত তার প্রতিবেশী আলজেরিয়া এবং তিউনিসিয়ার সাথে একসাথে পরিকল্পনা করছে। দ্বিতীয় যৌথ দর ছিলো আর্জেন্টাইন ফুটবল অ্যাসোসিয়েশন এবং উরুগুয়ের ফুটবল অ্যাসোসিয়েশন থেকে। তৃতীয়টি হচ্ছে ইংল্যান্ডের ফুটবল অ্যাসোসিয়েশন। ২০১৭ সালের ফিফার বিধি অনুসারে, ২০৩০ বিশ্বকাপ এশিয়াতে (এএফসি ভুক্ত দেশসমূহে) এবং উত্তর আমেরিকাতে (কনকাকাফ) অনুষ্ঠিত হতে পারবে না, কারণ এশিয়ার সদস্যরা কাতারের নির্বাচনের পরে বিড থেকে বাদ পড়েছে। এবং উত্তর আমেরিকার সদস্যরা কানাডা, মেক্সিকো এবং আমেরিকার নির্বাচনের পর বাদ পড়েছে।

## দল

### উত্তীর্ণ দল
ছয়টি স্বাগতিক দেশই বিশ্বকাপে খেলার যোগ্যতা অর্জন করবে।

## তথ্যসূত্র

বিষয়শ্রেণী:ফিফা বিশ্বকাপের আসর
বিষয়শ্রেণী:বিশ্বকাপ ফুটবল
বিষয়শ্রেণী:আন্তর্জাতিক প্রতিযোগিতা
বিষয়শ্রেণী:ফিফা বিশ্বকাপ
বিষয়শ্রেণী:২০৩০ ফিফা বিশ্বকাপ
বিষয়শ্রেণী:পূর্ব নির্ধারিত ফুটবল প্রতিযোগিতা
বিষয়শ্রেণী:২০৩০-এ ফুটবল
দুমদুম্যা ইউনিয়ন

**দুমদুম্যা** বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।

## আয়তন
দুমদুম্যা ইউনিয়নের আয়তন ৭৮,০৮০ একর (৩১৫.৯৮ বর্গ কিলোমিটার)। এটি জুরাছড়ি উপজেলার সবচেয়ে বড় ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৭,৬৬৫জন। এর মধ্যে ৭,৩৫১জন বৌদ্ধ, ১৬৪জন মুসলিম, ১২৫জন খ্রিস্টান, ২৫জন হিন্দু ।

নৃতাত্ত্বিকভাবে ২৩৪ জন বাঙালি, ৬,৬৭৮ জন চাকমা, ৩৩ জন‌ মারমা, ৫৯৪ জন তঞ্চঙ্গ্যা ও ১২৬ জন অন্যান্য।

## অবস্থান ও সীমানা
জুরাছড়ি উপজেলার সর্ব-পূর্বে দুমদুম্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬০ কিলোমিটার। এ ইউনিয়নের দক্ষিণে বিলাইছড়ি উপজেলার ফারুয়া ইউনিয়ন, পশ্চিমে জুরাছড়ি ইউনিয়ন ও বরকল উপজেলার আইমাছড়া ইউনিয়ন এবং উত্তরে ও পূর্বে ভারতের মিজোরাম প্রদেশ অবস্থিত।

## প্রশাসনিক কাঠামো
দুমদুম্যা ইউনিয়ন জুরাছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *দুমদুম্যা* মৌজা নিয়েই গঠিত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
দুমদুম্যা ইউনিয়নের সাক্ষরতার হার ৭.৭৭%। এ ইউনিয়নে ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।

## শিক্ষা প্রতিষ্ঠান
;নিম্ন মাধ্যমিক বিদ্যালয়
* বরকলক নিম্ন মাধ্যমিক বিদ্যালয়

;প্রাথমিক বিদ্যালয়
* আনন্দপাড়া বেসরকারি প্রাথমিক বিদ্যালয়
* করল্যাছড়ি বেসরকারি প্রাথমিক বিদ্যালয়
* কলাবনছড়া বেসরকারি প্রাথমিক বিদ্যালয়
* কুলুকপানিছড়া বেসরকারি প্রাথমিক বিদ্যালয়
* ঘিলালুদিমোন বেসরকারি প্রাথমিক বিদ্যালয়
* চুমাচুমি বেসরকারি প্রাথমিক বিদ্যালয়
* ছোট কড়াইদিয়া বেসরকারি প্রাথমিক বিদ্যালয়
* দুলুছড়ি বেসরকারি প্রাথমিক বিদ্যালয়
* নাকশাতুলী বেসরকারি প্রাথমিক বিদ্যালয়
* ফরেস্ট ভিলেজার বস্তিপাড়া সরকারি প্রাথমিক বিদ্যালয়
* বরকলক সরকারি প্রাথমিক বিদ্যালয়
* বালুছড়া বেসরকারি প্রাথমিক বিদ্যালয়
* ভূয়াতলীছড়া সরকারি প্রাথমিক বিদ্যালয়
* মন্দিরাছড়া বেসরকারি প্রাথমিক বিদ্যালয়
* শীমেইতুলী বেসরকারি প্রাথমিক বিদ্যালয়

## যোগাযোগ ব্যবস্থা
ভারত সীমান্তবর্তী ও পাহাড়বেষ্টিত দুমদুম্যা ইউনিয়নে যোগাযোগের একমাত্র মাধ্যম পায়ে হেঁটে, যার কোন বিকল্প নেই। তবে শুকনো মৌসুমে কিছু অংশ মোটর সাইকেলে যাওয়া যায়।

## খাল ও নদী
দুমদুম্যা ইউনিয়নের মধ্য দিয়ে প্রবাহিত হচ্ছে সুবলং খাল, তেছড়ি খাল এবং টেগা খাল।

## হাট-বাজার
দুমদুম্যা ইউনিয়নের প্রধান ৩টি হাট-বাজার হল বরকলক বাজার, বগাখালী বাজার এবং বস্তিপাড়া বাজার।

## দর্শনীয় স্থান
* বরকলক

## জনপ্রতিনিধি
* বর্তমান চেয়ারম্যান: শান্তি রাজ চাকমা

## আরও দেখুন
* জুরাছড়ি উপজেলা
* জুরাছড়ি থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:জুরাছড়ি উপজেলার ইউনিয়ন
মৈদং ইউনিয়ন

**মৈদং** বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।

## আয়তন
মৈদং ইউনিয়নের আয়তন ৩৮,৪০০ একর (১৫৫.৪০ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৪,৬০১ জন। এর মধ্যে ৪,৪৮৬ জন বৌদ্ধ, ১১১ জন মুসলিম, ২ জন হিন্দু এবং ২ জন খ্রিস্টান ধর্মের অনুসারী।

নৃতাত্ত্বিকভাবে ১২৮ জন বাঙালি, ৪,১৬৪ জন চাকমা, ২০ জন‌ মারমা, ২৮৭ জন তঞ্চঙ্গ্যা ও ২ জন অন্যান্য।

## অবস্থান ও সীমানা
জুরাছড়ি উপজেলার সর্ব-দক্ষিণে মৈদং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে জুরাছড়ি ইউনিয়ন; পূর্বে জুরাছড়ি ইউনিয়ন ও বিলাইছড়ি উপজেলার ফারুয়া ইউনিয়ন; দক্ষিণে বিলাইছড়ি উপজেলার ফারুয়া ইউনিয়ন এবং পশ্চিমে বিলাইছড়ি উপজেলার বিলাইছড়ি ইউনিয়ন, কেংড়াছড়ি ইউনিয়ন ও রাঙ্গামাটি সদর উপজেলার বালুখালী ইউনিয়ন অবস্থিত।

## প্রশাসনিক কাঠামো
মৈদং ইউনিয়ন জুরাছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *মৈদং*, *পানছড়ি*, *জারুলছড়ি* এবং *ডুবাজারুল* এ ৪টি মৌজা নিয়ে গঠিত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
মৈদং ইউনিয়নের সাক্ষরতার হার ১৯.৫১%। এ ইউনিয়নে ১৩টি প্রাথমিক বিদ্যালয় রয়েছে।

## শিক্ষা প্রতিষ্ঠান
;প্রাথমিক বিদ্যালয়
* আমতলা বাদলহাটছড়া সরকারি প্রাথমিক বিদ্যালয়
* জামুরাছড়ি সরকারি প্রাথমিক বিদ্যালয়
* জামেরছড়ি সরকারি প্রাথমিক বিদ্যালয়
* তেছড়ি পাড়া সরকারি প্রাথমিক বিদ্যালয়
* ফকিরাছড়ি সরকারি প্রাথমিক বিদ্যালয়
* বাদলহাটছড়া সরকারি প্রাথমিক বিদ্যালয়
* বামের মৈদং সরকারি প্রাথমিক বিদ্যালয়
* বেলতলা বেসরকারি প্রাথমিক বিদ্যালয়
* ভূয়াতলীছড়া সরকারি প্রাথমিক বিদ্যালয়
* মগাছড়ি মইন পাড়া বেসরকারি প্রাথমিক বিদ্যালয়
* শিলছড়ি মোনপাড়া সরকারি প্রাথমিক বিদ্যালয়
* শিলছড়ি সরকারি প্রাথমিক বিদ্যালয়
* হাজাছড়া সরকারি প্রাথমিক বিদ্যালয়

## যোগাযোগ ব্যবস্থা
মৈদং ইউনিয়নে যোগাযোগের প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। জুরাছড়ি উপজেলার অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়। সড়ক পথে যোগাযোগের প্রধান সড়ক জুরাছড়ি-বিলাইছড়ি সড়ক।

## খাল ও নদী
মৈদং ইউনিয়নের মধ্য দিয়ে প্রবাহিত হচ্ছে শলক খাল।

## হাট-বাজার
মৈদং ইউনিয়নের প্রধান ৩টি হাট-বাজার হল শিলছড়ি বাজার, জামেরছড়ি বাজার এবং ফকিরাছড়ি বাজার।

## দর্শনীয় স্থান
* বারাবান্যা মৈত্রী বিহার
* ফকিরাছড়ি শাখা বন বিহার

## জনপ্রতিনিধি
* বর্তমান চেয়ারম্যান: সাধনা নন্দ চাকমা

## আরও দেখুন
* জুরাছড়ি উপজেলা
* জুরাছড়ি থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:জুরাছড়ি উপজেলার ইউনিয়ন
আর্থার জোন্স

**আর্থার ওয়েন জোন্স** (; জন্ম: ১৬ আগস্ট, ১৮৭২ - মৃত্যু: ২১ ডিসেম্বর, ১৯১৪) নটিংহ্যামশায়ারের শেলটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা, অধিনায়ক ও রাগবি ইউনিয়ন খেলোয়াড় ছিলেন। ইংল্যান্ড ক্রিকেট দলের অন্যতম সদস্য ছিলেন **আর্থার জোন্স**। দলে তিনি মূলতঃ অল-রাউন্ডার হিসেবে খেলতেন। অন্যদিকে, রাগবি ইউনিয়নে ফুল ব্যাক কিংবা থ্রি কোয়ার্টার অঞ্চলে অবস্থান করতেন তিনি।

বেডফোর্ড মডার্ন স্কুলে পড়াশোনা শেষে কেমব্রিজের জেসাস কলেজে অধ্যয়ন করেন। কেমব্রিজ বিশ্ববিদ্যালয়, নটিংহ্যামশায়ার, লন্ডন কাউন্টি ও ইংল্যান্ড দলের পক্ষে খেলেছেন।

## খেলোয়াড়ী জীবন
প্রতিভাধর, প্রচণ্ড উদ্যমী, উদ্বোধনী ব্যাটসম্যান এবং লেগ ব্রেক ও গুগলি বোলার ছিলেন আর্থার জোন্স। ১৯০৩ সালে নটিংহ্যামশায়ারের পক্ষে ব্যক্তিগত সর্বোচ্চ রানের ইনিংস খেলেন। ট্রেন্ট ব্রিজে গ্লুচেস্টারশায়ারের বিপক্ষে অপরাজিত ২৯৬ রান করেছিলেন তিনি।

সমগ্র খেলোয়াড়ী জীবনে ১২ টেস্টে অংশ নিয়েছেন। তন্মধ্যে, দুই টেস্টে দলের অধিনায়কের দায়িত্বে ছিলেন। টেস্ট ক্রিকেটের ইতিহাসে প্রথম অতিরিক্ত খেলোয়াড় হিসেবে উইকেট-রক্ষকের দায়িত্ব পালন করেন। ১৯০৫ সালে ওভালে অস্ট্রেলিয়ার বিপক্ষে এ ঘটনা ঘটে।

ক্রিকেটে অসামান্য ক্রীড়াশৈলী উপস্থাপনার স্বীকৃতিস্বরূপ ১৯০০ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন।

২১ ডিসেম্বর, ১৯১৪ তারিখে বেডফোর্ডশায়ারের ডানস্ট্যাবল এলাকায় ৪২ বছর বয়সে আর্থার জোন্সের দেহাবসান ঘটে।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯১৪-এ মৃত্যু
বিষয়শ্রেণী:১৮৭২-এ জন্ম
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:জেন্টলম্যানের ক্রিকেটার
বিষয়শ্রেণী:মিডল্যান্ড কাউন্টিজের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের টেস্ট ক্রিকেট অধিনায়ক
বিষয়শ্রেণী:১৮৯০ থেকে ১৯১৮ সময়কালীন ইংরেজ ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:নটিংহ্যামশায়ার ক্রিকেট অধিনায়ক
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:লন্ডন কাউন্টির ক্রিকেটার
বিষয়শ্রেণী:সি. আই. থর্নটন একাদশের ক্রিকেটার
লিও ম্যাকেরি

**টমাস লিও ম্যাকেরি** (; ৩ অক্টোবর ১৮৯৮ - ৫ জুলাই ১৯৬৯) ছিলেন একজন মার্কিন চলচ্চিত্র পরিচালক, চিত্রনাট্যকার ও প্রযোজক। তিনি তিনবার শ্রেষ্ঠ পরিচালনার জন্য একাডেমি পুরস্কার অর্জন করেন। তিনি প্রায় ২০০ চলচ্চিত্রের সাথে জড়িত ছিলেন, তন্মধ্যে সবচেয়ে উল্লেখযোগ্য হল *ডাক সোপ*, *[[মেক ওয়ে ফর টুমরো]]*, *[[দ্য অফুল ট্রুথ]]*, *[[গোয়িং মাই ওয়ে]]*, *[[দ্য বেল অব সেন্ট ম্যারিস]]*, *[[মাই সন জন]]* ও *[[অ্যান অ্যাফেয়ার টু রিমেম্বার]]*।

১৯৩০-এর দশকে তিনি স্কুবল কমেডিধর্মী চলচ্চিত্র নির্মাণ করতে থাকেন। তিনি দ্বিতীয় বিশ্বযুদ্ধ পূর্ববর্তী সময়ে সবচেয়ে জনপ্রিয় ও প্রতিষ্ঠিত হাস্যরসাত্মক চলচ্চিত্র পরিচালকদের একজন ছিলেন। ১৯৪০-এর দশকে সামাজিক সচেতনতামূলক ও ধর্মীয় চলচ্চিত্র প্রযোজনায় মনোযোগী হন। তিনি এই দুই ধরনের চলচ্চিত্রেই সফলতা ও প্রশংসা লাভ করেন।

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 

বিষয়শ্রেণী:১৮৯৮-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:কালভার সিটির হলিক্রস সিমেট্রিতে সমাহিত
বিষয়শ্রেণী:ক্যালিফোর্নিয়ার রিপাবলিকান
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন রোমান ক্যাথলিক
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ কাহিনী বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:২০শ শতাব্দীর চিত্রনাট্যকার
চাঁচল

**চাঁচল** ভারতের পশ্চিমবঙ্গ রাজ্যের একটি শহর। এই শহরটি পশ্চিমবঙ্গের উত্তর অংশের মালদা জেলাতে অবস্থিত এবং চাঁচল মালদা জেলার একটি গুরুত্বপূর্ণ শহর।শহরটির মধ্য দিয়ে ৩১ নং জাতীয় সড়ক (ভারত) বিস্তৃত হয়েছে।

## জনসংখ্যা

## শিক্ষাব্যবস্থা
### কলেজ
# চাঁচল মহাবিদ্যালয়
### বিদ্যালয়
* চাঁচল সিদ্ধেশ্বরী ইনস্টিটিউট
* চাঁচল রানী দক্ষিণাময়ী বালিকা বিদ্যালয়
* কলিগ্রাম উচ্চ বিদ্যালয়
* কলিগ্রাম বালিকা উচ্চ বিদ্যালয়
* আল ইসলাহ্ এজুগার্ডেন উঃমাঃ

## উল্লেখযোগ্য ব্যক্তিত্ব
* শিবরাম চক্রবর্তী

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:মালদহ জেলার দর্শনীয় স্থান
বিষয়শ্রেণী:মালদহ জেলার শহর ও নগর
তেল টার্মিনাল

একটি তেল ডিপ (কখনও কখনও একটি ট্যাংক খামার, ইনস্টলেশন বা তেল টার্মিনাল বলা হয়) তেল অথবা পেট্রোকেমিক্যাল পণ্য সংরক্ষণের জন্য একটি শিল্প সুবিধা এবং যা থেকে এই পণ্য সাধারণত ব্যবহারকারীদের বা অন্য সঞ্চয় স্থানে সরবরাহ করা হয়। একটি তেলের ডিপ সাধারণত মাটির নিচের বা মাটির উপরে ট্যাংক নিয়ে গঠিত। তেলের ডিপ  থেকে ট্যাঙ্কার বা অন্যান্য যানবাহন (যেমন বার্জ) বা পাইপলাইন মধ্যে তেল সরবরাহ করা হয়।

তেল ডিপোগুলি সাধারণত তেলের শোধনাগারের কাছে অবস্থিত হয় অথবা এমন স্থানে যেখানে পণ্য ধারণকারী সামুদ্রিক ট্যাঙ্কারগুলি তাদের পণ্যসম্ভার খালাস করতে পারে। কিছু ডিপো পাইপলাইনগুলির সাথে যুক্ত থাকে যা থেকে তারা তাদের সরবরাহ স্থানগুলি্র সাথে যুক্ত থাকে এবং ডেপগুলি রেল দ্বারা, বার্জ দ্বারা এবং সড়ক ট্যাঙ্কার (কখনও কখনও "ব্রিজিং" নামে পরিচিত) দ্বারা তেল পরিবহন করে।

বেশিরভাগ তেল ডিপোগুলি তাদের স্থল থেকে চালানো সড়ক ট্যাঙ্কার এবং এই যানবাহনগুলি পেট্রোল স্টেশনগুলি বা অন্য ব্যবহারকারীদের কাছে  পণ্যগুলি পরিবহন করে।

একটি তেল ডিপো একটি তুলনামূলকভাবে অপ্রচলিত সুবিধা যেটি (বেশিরভাগ ক্ষেত্রেই) সাইটে কোন প্রক্রিয়াকরণ বা অন্যান্য রূপান্তর হয় না। ডিপোগুলি (পণ্য যা একটি রিফাইনারি থেকে) তাদের চূড়ান্ত গ্রাহকদের সরবরাহের জন্য উপযুক্ত। আধুনিক ডেপুটগুলি অতীতের মত একই ধরনের ট্যাঙ্ক, পাইপলাইন এবং গেন্টরিগুলি রয়েছে এবং সেই সাথে স্থানটিতে বেশিরভাগ সয়ংক্রিও প্রযুক্তি রয়েছে, তবে সময়ের সাথে ডিপ কার্যক্রমের কিছু গুরুত্বপূর্ণ পরিবর্তন হয়েছে।
## স্বাস্থ্য, নিরাপত্তা এবং পরিবেশ
## তথ্যসূত্র

## বহিঃসংযোগ

বিষয়শ্রেণী:শিল্প
বিষয়শ্রেণী:তেল টার্মিনাল
ভার্নন র‌্যান্সফোর্ড

**ভার্নন সেম্যুর র‌্যান্সফোর্ড** (; জন্ম: ২০ মার্চ, ১৮৮৫ - মৃত্যু: ১৯ মার্চ, ১৯৫৮) ভিক্টোরিয়ার দক্ষিণ ইয়ারায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯০৭ থেকে ১৯১২ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। এছাড়াও মেলবোর্ন ক্রিকেট ক্লাবের পক্ষে খেলেছেন তিনি। দলে তিনি মূলতঃ বামহাতি ব্যাটসম্যান হিসেবে খেলেছেন। এছাড়াও স্লো-লেফট আর্ম অর্থোডক্স বোলিং করতেন **ভার্নন র‌্যান্সফোর্ড**।

## খেলোয়াড়ী জীবন
সমগ্র খেলোয়াড়ী জীবনে ২০ টেস্টে অংশগ্রহণের সুযোগ পান তিনি। ১৯০৯ সালে ইংল্যান্ড সফরে তার সেরা সময় কাঁটে। ঐ সফরে তিনি ব্যাটিং গড়ে অস্ট্রেলীয়দের মধ্যে শীর্ষস্থানে অবস্থান করেছিলেন। ব্যক্তিগত সর্বোচ্চ ও সেরা অপরাজিত ১৪৩ রান তুলেছিলেন। পরের বছর উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।

## অবসর
ক্রিকেট খেলা থেকে অবসর নেয়ার পর ১৯২৭-২৮ মৌসুমে মেলবোর্ন ফুটবল ক্লাবের সভাপতির দায়িত্ব পালন করেন। এছাড়াও ১৯৩৯ থেকে ১৯৫৭ সময়কালে মেলবোর্ন ক্রিকেট ক্লাবের সচিবের দায়িত্বে ছিলেন।

১৯ মার্চ, ১৯৫৮ তারিখে ভিক্টোরিয়ার ব্রাইটন এলাকায় ৭২ বছর বয়সে ভার্নন র‌্যান্সফোর্ডের দেহাবসান ঘটে।

## তথ্যসূত্র

## বহিঃসংযোগ
* 
* 
* 
*Vernon Seymour Ransford (1885–1958) Gravesite at Brighton General Cemetery (Vic)

বিষয়শ্রেণী:১৮৮৫-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:মেলবোর্ন ক্রিকেট ক্লাবের ক্রিকেটার
বিষয়শ্রেণী:মেলবোর্ন ফুটবল ক্লাবের সভাপতি
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
বিষয়শ্রেণী:অস্ট্রেলীয় ক্রিকেট প্রশাসক
বিষয়শ্রেণী:অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার